জনশক্তি কর্মসংস্থান ও প্রশিক্ষণ ব্যুরো

**জনশক্তি কর্মসংস্থান ও প্রশিক্ষণ ব্যুরো** হল বাংলাদেশ সরকারের প্রবাসী কল্যাণ ও বৈদেশিক কর্মসংস্থান মন্ত্রণালয়ের আওতাধীন একটি বিভাগ। এর কাজ হল অভিবাসন ও বৈদেশিক কর্মসংস্থানে নিয়োগ প্রক্রিয়ার তত্ত্বাবধান, অভিবাসী কর্মীদের অধিকার সংরক্ষণ ও দক্ষতা উন্নয়ন, প্রশিক্ষণ প্রদানের মাধ্যমে কর্মসংস্থানের অধিকতর  সুযোগ সৃষ্টি করে দেশের কর্মোপযোগী জনগোষ্ঠীকে যথাযথভাবে কাজে লাগানো। বর্তমানে ৬৪টি জেলায় জেলা কর্মসংস্থান ও জনশক্তি অফিস রয়েছে যার দায়িত্বে রয়েছেন একজন করে সহকারী পরিচালক।

## ইতিহাস
জনশক্তি কর্মসংস্থান ও প্রশিক্ষণ ব্যুরো (বিএমইটি) ১৯৭৬ সালে জনশক্তি উন্নয়ন ও সমাজকল্যাণ মন্ত্রণালয়ের একটি  বিভাগ হিসেবে প্রতিষ্ঠিত হয়। বর্তমানে বিএমইটি প্রবাসী কল্যাণ ও বৈদেশিক কর্মসংস্থান মন্ত্রণালয়ের অধীনে অভিবাসন ও বৈদেশিক কর্মসংস্থানে নিয়োগ প্রক্রিয়া তত্ত্বাবধান, অভিবাসী কর্মীদের অধিকার সংরক্ষণ ও দক্ষতা, প্রশিক্ষণ প্রদানের মাধ্যমে কর্মসংস্থানের অধিকতর  সুযোগ সৃষ্টি করে দেশের কর্মোপযোগী জনগোষ্ঠীকে যথাযথভাবে কাজে লাগানোর লক্ষ্যে বিভিন্ন পরিকল্পনা গ্রহণ ও বাস্তবায়নে নিরলসভাবে কাজ করে যাচ্ছে। এটি বাংলাদেশী প্রবাসী কর্মীদের প্রশিক্ষণ, বায়োমেট্রিক নিবন্ধন, স্মার্ট কার্ড এবং ছাড়পত্র প্রদান করে থাকে। এটি দেশের বাইরে শ্রমশক্তির বাজার সুযোগ সন্ধান করে থাকে। বিএমইটি বাংলাদেশ ইনস্টিটিউট অব মেরিন টেকনোলজিসহ ৭০টি কারিগরি প্রশিক্ষণ কেন্দ্র পরিচালনা করে।

## সাংগঠনিক কাঠামো
জনশক্তি কর্মসংস্থান ও প্রশিক্ষণ ব্যুরোর সাংগঠনিক কাঠামো মূলত দুইটি স্তরে বিভক্ত।

১. কর্মসংস্থান উইং;
২. প্রশিক্ষণ উইং;
কর্মসংস্থান উইং চারটি অধিশাখায় বিভক্ত :
* প্রশাসন ও অর্থ-অধিশাখা এর প্রধান হচ্ছেন একজন পরিচালক। বতর্মানে প্রশাসন ও অর্থ শাখার পরিচালক হিসেবে দায়িত্ব পালন করছেন মাসুদ রানা।
* কর্মসংস্থান অধিশাখা -এর প্রধান হচ্ছেন একজন পরিচালক। বতর্মানে এই শাখার পরিচালক হিসেবে দায়িত্ব পালন করছেন উপসচিব মো: তানজিল্লুর রহমান।
* বর্হিগমন অধিশাখা - এর প্রধান হচ্ছেন একজন পরিচালক। বতর্মানে এই শাখার পরিচালক হিসেবে দায়িত্ব পালন করছেন উপসচিব মো: তাজিম-উর-রহমান।
* মনিটরিং এন্ড এনফোর্সমেন্ট অধিশাখা - এর প্রধান হচ্ছেন একজন পরিচালক। বতর্মানে এই শাখার পরিচালক হিসেবে দায়িত্ব পালন করছেন উপসচিব সৈয়দ জাহিদুল আনাম।

## জেলা জনশক্তি ও কর্মসংস্থান অফিসসূহ (ডিইএমও)

## কারিগরি প্রশিক্ষণ কেন্দ্র সমূহ

## ভিশন
বৈদেশিক কর্মসংস্থানের সুযোগ বৃদ্ধি, দক্ষতা উন্নয়ন ও অভিবাসী  কর্মীদের অধিকতর কল্যাণ ও নিরাপদ অভিবাসন নিশ্চিতকরণ।

## মিশন
বিশ্ব বাজারের চাহিদার ভিত্তিতে যথাযথ কারিগরি  প্রশিক্ষণ প্রদান এবং সুষ্ঠু ও সুসংহত অভিবাসন ব্যবস্থাপনার মাধ্যমে কর্মপ্রত্যাশী জনগোষ্ঠীর বৈদেশিক কর্মসংস্থানের সুযোগ বৃদ্ধি এবং অভিবাসী কর্মীদের সুরক্ষা, অধিকতর কল্যাণ ও অধিকার নিশ্চিত করা।

## বিএমইটি পরিচালিত কার্যক্রমসমূহঃ
* চাহিদা অনুযায়ী বাংলাদেশী কর্মীদের বৈদেশিক কর্মসংস্থানে নিয়োগ সংক্রান্ত  কার্যক্রম প্রক্রিয়াকরণ। 
* বৈদেশিক কর্মসংস্থানে নিয়োগপ্রাপ্ত কর্মীদের বহির্গমন ছাড়পত্র প্রদান সংক্রান্ত কার্যক্রম তত্বাবধান ও নিয়ন্ত্রন। 
* বাংলাদেশী অভিবাসী কর্মীদের বৈদেশিক কর্মসংস্থানে নিয়োগের জন্য  বেসরকারী নিয়োগকারী প্রতিষ্ঠান (রিক্রুটিং এজেন্সী) সমূহকে নিয়মিত তত্বাবধান ও নিয়ন্ত্রন করা । 
* আত্ম-কর্মসংস্থানের জন্য বিভিন্ন উদ্যোগ গ্রহণ ও বাস্তবায়নে সহায়তা প্রদান।
* কম্পিউটারাইজড ডাটাবেজের মাধ্যমে শ্রমবাজার সম্পর্কিত বিভিন্ন তথ্য উপাত্ত সংগ্রহ ও উপস্থাপন।। 
* বিদেশে বাংলাদেশী কর্মীদের সার্বিক কল্যাণ ও অধিকার সংরক্ষণমূলক কার্যক্রম পরিচালনা। 
* কর্মপ্রত্যাশীদের তালিকা করণ ও সম্ভাব্য কর্মসংস্থানে নিয়োগে সহায়তা প্রদান। 
* বিভিন্ন কর্মোপযোগী ও পেশাভিত্তিক ট্রেডে প্রাতিষ্ঠানিক ও বৃত্তিমূলক প্রশিক্ষণ প্রদান।
* প্রশিক্ষণ কার্যক্রম  পরিচালনার লক্ষ্যে যুগোপযোগী বিভিন্ন পরিকল্পনা গ্রহণ ও বাস্তবায়ন। 
* চাহিদাভিত্তিক বিভিন্ন আনুষ্ঠানিক, অনানুষ্ঠানিক বা বিশেষ প্রশিক্ষণ কার্যক্রম গ্রহণ ও পরিচালনা। 
* শিক্ষানবিসি প্রশিক্ষণ কার্যক্রম এর সার্বিক সমন্বয় সাধন।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:সরকারি কর্মসংস্থান পরিষেবা
বিষয়শ্রেণী:প্রশিক্ষণ সংগঠন
বিষয়শ্রেণী:বাংলাদেশী বিক্ষিপ্ত উদ্বাসন
বিষয়শ্রেণী:প্রবাসী কল্যাণ ও বৈদেশিক কর্মসংস্থান মন্ত্রণালয় (বাংলাদেশ)
বিষয়শ্রেণী:১৯৭৬-এ প্রতিষ্ঠিত সরকারি সংস্থা